kardosdrur/scandi-wiki huggingface dataset:
Bank Julius Bär

Bank Julius Bär & Co. AG er en traditionsrig privatbank i Zürich i Schweiz, grundlagt af bankmanden Julius Bär i 1890. Banken tilbyder formueforvaltning for velstående kunder, og er den næststørste af sin slags i Schweiz.

Banken har i tillæg til hovedkontoret i Zürich også kontorer i Basel, Dubai, Frankfurt am Main, Genève, Grand Cayman, Guernsey, Lausanne, Lugano, London, Los Angeles, Luxemburg, Luzern, Milano, New York City, Stuttgart, Wien og Zug.

I september 2005 overtog bankhuset de tidligere privatbanker Ferrier Lullin & Cie SA, Ehinger & Armand von Ernst AG, Banco di Lugano (før 1990 kendt som Banco di Roma per la Svizzera) og forvaltningshuset GAM.

Banken ledes af Boris F.J. Collardi.

I 2016 indgik banken et forlig med de amerikanske myndigheder på 547 mio. dollar, for deres rolle i en sag om skatteunddragelse.

Referencer

Eksterne henvisninger 
 Julius Bär AG

Banker fra Schweiz
Provinsen Rom

Provinsen Rom (italiensk: Provincia di Roma) er en italiensk provins som omtrent dækker metropolområdet i Lazio-regionen. Provinsen har et areal på 5.352 km² og et indbyggertal på 4.053.779 (pr. 2007) i 121 kommuner. Provinsens forvaltningssæde ligger i Rom.

Største kommuner

Kommuner 

 Affile
 Agosta
 Albano Laziale
 Allumiere
 Anguillara Sabazia
 Anticoli Corrado
 Anzio
 Arcinazzo Romano
 Ardea
 Ariccia
 Arsoli
 Artena
 Bellegra
 Bracciano
 Camerata Nuova
 Campagnano di Roma
 Canale Monterano
 Canterano
 Capena
 Capranica Prenestina
 Carpineto Romano
 Casape
 Castel Gandolfo
 Castel Madama
 Castel San Pietro Romano
 Castelnuovo di Porto
 Cave
 Cerreto Laziale
 Cervara di Roma
 Cerveteri
 Ciampino
 Ciciliano
 Cineto Romano
 Civitavecchia
 Civitella San Paolo
 Colleferro
 Colonna
 Fiano Romano
 Filacciano
 Fiumicino
 Fonte Nuova
 Formello
 Frascati
 Gallicano nel Lazio
 Gavignano
 Genazzano
 Genzano di Roma
 Gerano
 Gorga
 Grottaferrata
 Guidonia Montecelio
 Jenne
 Labico
 Ladispoli
 Lanuvio
 Lariano
 Licenza
 Magliano Romano
 Mandela
 Manziana
 Marano Equo
 Marcellina
 Marino
 Mazzano Romano
 Mentana
 Monte Compatri
 Monte Porzio Catone
 Monteflavio
 Montelanico
 Montelibretti
 Monterotondo
 Montorio Romano
 Moricone
 Morlupo
 Nazzano
 Nemi
 Nerola
 Nettuno
 Olevano Romano
 Palestrina
 Palombara Sabina
 Percile
 Pisoniano
 Poli
 Pomezia
 Ponzano Romano
 Riano
 Rignano Flaminio
 Riofreddo
 Rocca Canterano
 Rocca Priora
 Rocca Santo Stefano
 Rocca di Cave
 Rocca di Papa
 Roccagiovine
 Roiate
 Rom
 Roviano
 Sacrofano
 Sambuci
 San Cesareo
 San Gregorio da Sassola
 San Polo dei Cavalieri
 San Vito Romano
 Sant'Angelo Romano
 Sant'Oreste
 Santa Marinella
 Saracinesco
 Segni
 Subiaco
 Tivoli
 Tolfa
 Torrita Tiberina
 Trevignano Romano
 Vallepietra
 Vallinfreda
 Valmontone
 Velletri
 Vicovaro
 Vivaro Romano
 Zagarolo

Henvisninger 

 Officiel hjemmeside
Maximilian von Montgelas

Maximilian Joseph greve von Montgelas (udtale: ; 12. september 1759 i München – 14. juni 1838 i München) var en bayersk statsmand. Han var fra 1799 til 1817 statsminister under kurfyrste og senere konge Maximilian 1..

Liv 

Montgelas var søn af baron Janus Garnerin von Montgelas, en oberst i bayersk tjeneste som tilhørte en savoyardisk (fransk-italiensk) adelsslægt. Hans mor var grevinde Ursula von Trauner.

Han gik på skole i Nancy og studerede ved universiteterne i Strasbourg og Ingolstadt. I 1777 blev han kurbayersk hofråd. Men på grund af sit medlemskab i Illuminatiordenen faldt han i unåde hos kurfyrst Karl Theodor, og flygtede i 1785 til Pfalz-Zweibrücken.

I 1803 giftede han sig med grevinde Ernestine von Arco (1779–1820), som var 20 år yngre og blev anset som en skønhed. De fik otte børn.

Maxmimilian von Montgelas blev i 1809 ophøjet i grevestanden. Den velhavende Montgelas gik for at være en "Mann von Noblesse", og så også gennem fingrene med sin kones amorøse eventyr. Han blev bisat på slottet Aham i 1838.

Palais Montgelas på Promenadeplatz i München er i dag en del af luksushotellet Bayerischer Hof. Efterkommere lever i Aham og Gerzen, og i Egglkofen, hvor de ejer flere gods.

Litteratur 
 Henker, Michael/Hamm, Margot/Brockhoff, Evamaria (red.): Bayern entsteht. Montgelas und sein Ansbacher Memoire von 1796. Regensburg: Friedrich Pustet, 1996, 
 Eberhard Weis: Montgelas – Zwischen Revolution und Reform 1759-1799, München: Beck Verlag, 2., durchges. Aufl. 1988, 
 Eberhard Weis: Montgelas – Der Architekt des modernen bayerischen Staates 1799-1838, München: Beck Verlag 2005,

Se også 

Politikere fra Tyskland
Personer fra München
Bad Bocklet

Bad Bocklet er en købstad og kurby i Landkreis Landkreis Bad Kissingen i Regierungsbezirk Unterfranken i den tyske delstat Bayern.

Geografi 
Byen ligger ved floden Fränkische Saale omkring 10 kilometer nord for Bad Kissingen. I nord grænser kommunen til Landkreis Rhön-Grabfeld.

Bydele, landsbyer og bebyggelser 
 Bad Bocklet,
 Aschach,
 Großenbrach,
 Hohn,
 Steinach,
 Roth
 Nickersfelden.
Wilhelm Emmanuel von Ketteler

Wilhelm Emmanuel friherre von Ketteler (født 25. december 1811 i Münster, død 13. juli 1877 i Burghausen, Altötting) var katolsk biskop af Mainz og tysk politiker; han tilhørte grundlæggerne af det katolske midterparti.

Han tilhørte en westfalisk uradelsslægt, og studerede først jura ved Georg-August-Universität i Göttingen. Som færdiguddannet jurist trådte han først ind i statstjenesten, men hans tro og overbevisning fik ham til at begynde at studere teologi i München, hvor han blev præsteviet 1. juni 1844. 15. marts 1850 blev han udnævnt til biskop af Mainz, og konsekreret af Freiburgs ærkebiskop Hermann von Vicari den 27. juli.

Han var medlem af nationalforsamlingen i Frankfurt i 1848/1849 og blev 1871/1872 medlem af den tyske Rigsdag. Sammen med Ludwig Windthorst grundlagde han det katolske midterparti som modvægt mod de protestantiske partier og særligt Otto von Bismarck.

Kirkepolitisk gik han ind for kirkens autonomi og var erklæret modstander af en statskirke, noget som gjorde ham til en af Bismarcks største opponenter på katolsk side under kulturkampen.

Eksterne henvisninger 
   

Biskopper fra Tyskland
Politikere fra Det Tyske Kejserrige
Friherrer fra Tyskland
Personer fra Münster
Tyskere i 1800-tallet
Montenegros nationalvåben

Montenegros nationalvåben blev officielt godkendt af parlamentet 13. juli 2004. Det er nu hovedmotiv Montenegros flag.

Montenegros nationalvåben har sine rødder i det russiske nationalvåben. Våbnet indeholder en flyvende tohovedet ørn, fra Huset Petrović-Njegoš, som er et symbol på landets byzantinske, og senere romerske ophav. Våbnet symboliserer enheden mellem kirke og stat. Løven i midten repræsenterer det bibelske tema opstandelse. Den har nogle ligheder med motivet som bruges i byvåbnet til Venedig, som har haft markant indflydelse gennem Montenegros historie.

Montenegros regering bruger almindeligvis nationalvåbnet på rød baggrund.

Nationalvåben
Rigsvåbener fra Europa
Den sorte drøm

Den sorte drøm er en dansk stumfilm fra 1911, instrueret af Urban Gad og med stjerneskuespillerne Asta Nielsen og Valdemar Psilander i hovedrollerne. Den er en af kun fire danske film med Asta Nielsen og er i stil og emne meget lig  Balletdanserinden.

Handling 

Den unge cirkusrytter Stella (Asta Nielsen) er fanget mellem to mænds kærlighed: juveler Hirsch (Gunnar Helsengreen) og grev Waldberg (Valdemar Psilander). Selv elsker hun elsker greven, men juveleren udfordrer ham til et spil hasardkort. Waldberg starter med held, men heldet vender snart og taber igen og igen og tvinges til sidst til at underskrive et gældsbevis på det astronomiske beløb af 85.000 Mark. I desperation køber greven en pistol, og vil dræbe sig selv, men Stella opdager pistolen og tager den fra ham. Hun går hjem til juveleren og stjæler en halskæde fra ham. Juveleren ser tyveriet i et spejl med gør intet for at stoppe hende. I stedet følger han hende tilbage til greven, som Stella overdrager halskæden til og opfordrer ham til at sælge den så han kan betale gælden. Efter de skilles, tager juveleren fat i hende og beskylder hende for tyveri, om end han ikke overdrager hende til politiet selv om han har chancen. I stedet tvinger han hende til at gå med til en middagsaftale. I mellemtiden sælger greven halskæden til en anden juveler, som juveler Hirsch køber den tilbage fra. Stella tager af sted til sin middagsaftale men glemmer sin taske hvori greven finder pistolen og en besked der leder ham til juvelerens hjem. Greven beskylder hende for utroskab og skyder hende. Med sine sidste kræfter før døden, fortæller hun ham om sagens rette omstændigheder.

Rolleliste

Restauration 
Den sorte drøm er blevet restaureret i en ny digitaliseret udgave og genudgivet af Det Danske Filminstitut. Den kommer i DVD samling med alle fire af Asta Nielsens danske stumfilm: Afgrunden (1910),  Balletdanserinden (1911), Den sorte drøm (1911), Mod Lyset (1919).

Eksterne henvisninger 
 Den sorte drøm i komplet udgave på filmstriben.dk
 

Danske film fra 1911
Film i sort-hvid
Stumfilm fra Danmark
Dramafilm fra Danmark
Film instrueret af Urban Gad
Film fra Danmark (administrationskategori)
Retten (EU)

Retten (formelt Den Europæiske Unions Ret) er en uafhængig og selvstændig domstol tilknyttet EF-domstolen, som afgør sager anlagt af borgere eller virksomheder. Det drejer sig særligt om konkurrencesager, sager vedrørende statsstøtte og varemærker. Ligesom EU-Domstolen skal Retten sørge for, at lov og ret overholdes af såvel EU's institutioner som medlemsstaterne. 

Retten blev oprettet i 1989 for at aflaste EF-Domstolen (nu EU-Domstolen). Den kan behandle alle søgsmål, bortset fra sager, der henlægges til en særlig retsinstans, eller som ifølge EU-traktaten er forbeholdt EU-Domstolen. Rettens afgørelser kan indbringes for EU-Domstolen. 

Til Retten er der knyttet 46 dommere  (2017) – to fra hver medlemsstat – som sidder for en periode på 6 år.  Dommerne vælger en præsident af deres midte for 3 år. Retten sættes med 3 eller 5 dommere. I særlige tilfælde i Store Afdeling. 

Den danske jurist Bo Vesterdorf var dommer ved Retten i 18 år fra 1. september 1989 og blev valgt til retspræsident 3 gange, første gang i marts 1998.

Kilder 

EU
EU-ret
Belinda Carlisle

Belinda Carlisle (født Belinda Jo Kerzeskhi Carlisle 17. august 1958 i Hollywood, Californien, USA) er en amerikansk sangerinde, der er bedst kendt for hittet Heaven is a Place on Earth fra 1987. Ved siden af sin solokarriere har hun siden 1978 været forsanger i kvinde-bandet The Go-Go's.

I forbindelse med præsidentvalget i USA 2008 har Carlisle tilkendegivet, at hun støtter den demokratiske kandidat Barack Obama.

Privat har hun siden 1996 været bosiddende i Antibes i det sydøstlige Frankrig.

Soloalbums 
 1986: Belinda
 1987: Heaven on earth
 1989: Runaway horses
 1991: Live your life be free
 1992: The greatests hits
 1993: Real
 1996: A woman & a man
 2007: Voilà

Eksterne henvsininger 
 Officiel hjemmeside

Eksterne henvisninger 

Sangere fra USA
Personer fra Hollywood
Stor koalition

En stor koalition er en betegnelse for en koalitionsregering, der består af to eller flere store partier, som ellers er hinandens modstandere, og som udelader alle eller de fleste mindre partier. Ofte vil der være tale om et borgerligt parti og et socialdemokratisk parti. En stor koalition dannes ofte i tilfælde, hvor der ikke findes et flertal for noget andet regeringsalternativ eller i krisesituationer.

Tyskland har en tradition for sådanne koalitioner; siden 2005 har Angela Merkel ledet en regering bestående af hendes eget CDU/CSU og SPD. En lignende koalition ledte landet fra 1966-1969 under Kurt Georg Kiesinger, ligesom der også på delstatsniveau har været regeringer med deltagelse af både borgerlige og socialdemokrater. Siden 2007 har det været tilfældet med Brandenburg, Mecklenburg-Vorpommern, Sachsen, Sachsen-Anhalt og Slesvig-Holsten.

Se også
 Samlingsregering

Tysklands politik
Dødsannonce

En dødsannonce er en annonce i en avis, der har til formål at meddele offentligheden et dødsfald samt eventuelt datoen for bisættelse eller begravelse.

Dødsannoncer indrykkes både før og efter bisættelsen eller begravelsen, afhængigt af om de pårørende ønsker opmærksomhed om højtideligheden.

Modsat nekrologer indrykkes dødsannoncer, der også er placeret på avisens navnesider, kun mod betaling. Aviserne takserer prisen ud fra annoncens størrelse, men den kan også afhænge af farve- eller weekendtillæg. En dobbelt spalte dødsannonce er ofte dyrere end en enkelt spalte dødsannonce.

I de fleste tilfælde indrykkes dødsannoncer via et serviceorgan som fx en bedemand eller et annoncebureau, der hjælper med at få dødsannoncen trykt i avisen.

Dødsannoncer varierer i udformning fra avis til avis, idet de som oftest følger avisens øvrige typografi. De er oftest sat med en serif-type, ligesom der i mange dødsannoncer optræder et kors eller en anden vignet som hjerte, rose, fugl eller symbolet for tro, håb og kærlighed). Selve annoncen er i udlandet indrammet af en sort kant, mens danske dødsannoncer er mere diskrete. I annoncen fremgår ofte fødselsår, dødsdag og navnene på de pårørende. Undertiden nævnes afdødes stilling, og nogle annoncer indeholder et vers eller et citat. "Eventuelle pårørende" efterlyses ofte.

Annonce
Aviser
Massemedier
Interplay Entertainment

Interplay Entertainment Corporation er en amerikansk computerspiludvikler, grundlagt i 1983.

Historie 
Virksomheden blev grundlagt som Interplay Productions, Inc. i det sydlige Californien i 1983 med Brian Fargo som formand og tre programmører, Jay Patel, Troy og Bill Worrell Heineman. De oprindelige ansatte var alle tidligere ansatte i en lille computerspiludvikler kaldet Boone Corporation. Interplay blev kendt for computerspil i RPG-genrenog Bard's Tale Wasteland, som blev udgivetaf Electronic Arts.

Interplay begyndte at offentliggøre sine egne spil, der begynder med Neuromancer og Battle Chess, i 1988, og de gik herefter over til at udgive og distribuere spil fra andre selskaber.

Selskabet har udgivet en række Star Trek spil, herunder Star Trek: 25th Anniversary og Star Trek: Judgment Rites. Disse spil er senere blevet udgivet i cd-rom-udgaver, hvor de originale medvirkende i Star Trek leverer stemmer. Interplay udgav også Starfleet Academy og Klingon Academy spil, og Starfleet Command-serien, fra Star Trek: Starfleet Command. Et andet spil, Star Trek: The Secret Of Vulcan Fury, var under udvikling i slutningen af 1990, med et manuskript skrevet af Star Trek-forfatter Dorothy Fontana men denne titel blev aldrig færdiggjort.

I 1997 Interplay udviklede og udgav det succesrige Fallout i en retro-futuristisk post-apokalyptisk verden. Black Isle Studios, en udvikler i koncernen, fortsatte med efterfølgeren Fallout 2. De mest succesfulde franchise efter Interplay var sandsynligvis Baldur's Gate, et Dungeons & Dragons spil, der blev udviklet af BioWare og der fik en vellykket efterfølger, og flere udvidelsespakker. Selskabet har udgivet en række konsolspil, som ClayFighter, Rock N' Roll Racing, The Lost Vikings, og Baldur's Gate: Dark Alliance, men Interplay blev aldrig i stand til at etablere et langsigtet konsol franchise.

En anden populær franchise er FreeSpace-serien.

Interplay forsøgte at få flere af hans spil i de film via sit datterselskab Interplay Films, især Descent, Redneck Rampage, Carmageddon, Earthworm Jim, og Fallout, men ikke Interplay ejendom aldrig blev omdannet til en film.

Referencer 

Etableret i 1983
Computerspilsvirksomheder fra USA
Lunden (Havnbjerg Sogn)

Lunden er stedbetegnelse for et lavtliggende område på Nordals, syd for Havnbjerg og nord for Brandsbøl og Svenstrup. I øst afgrænses området af landevejen fra Sønderborg til Nordborg. På dette sted ligger en række af Danfoss' fabrikker. 

Lunden består af en række huse og gårde, samt et mindre villakvarter og tæt lav socialt boligbyggeri. 
 
I Lunden udspringer Gilbækken som via Gildbro løber ud i Lillebælt. 

Lokaliteter på Als
Gildbro

Gildbro er en stedbetegnelse på Nordals. Det er stedet, hvor landevejen mellem Sønderborg og Nordborg krydser Gilbækken – hvilket er ud for Danfoss' administrationsbygning.

Gildbro består af nogle få huse og et tidligere mejeri. Stedet er på alle sider omkranset af Danfoss.

Gildbro mejeri 
Gildbro mejeri blev bygget i 1937 og erstattede de gamle mejerier i Havnbjerg, Svenstrup og Stevning. Mejeriet havde 187 andelshavere, og aftog mælk fra ca. 1.900 køer.
Det var en af de første mejerifusioner i landet, og allerede efter det første år kunne man udregne, at den havde givet andelshaverne større afregninger. De første regnskabsår, som kun var på knap 10 måneder, viste en bruttomsætning på godt 700.000 kr, og ekstrabetalingen til landmændene var på 12.000 kr.

I 1966 blev alle mejerierne på Als lagt sammen i Sønderborg Omegns Mejeriselskab, og Holm-Egen og Broballe mejerier blev nedlagt. Mælken herfra blev i stedet bragt til Gildbro mejeri.

I 1978 lukkede også Gildbro mejeri. I en periode herefter var der en ostebutik i noget af mejeriet, mens der blev bank i resten.

Referencer 
 Mejerier på Als og Sundeved, Boje Andersen (red.), Historisk Samfund for Als og Sundeved 1987
, 

Lokaliteter på Als
Sandvig (Havnbjerg Sogn)

Sandvig (tysk: Sandwig) er et vandområde i Als Fjord syd for Brandsbøl. Katmose bæk har udløb i Sandvig. 

Sandvig ligger i læ af Als og Sundeved og det er forholdsvis dybt. Området har derfor tidligere været anvendt til oplægning af skibe, når raterne på fragtmarkedet har været for lave. 

Lokaliteter på Als
Miljøgeografi

Miljøgeografi er læren om stofkredsløb og energikredsløb i tilknytning til menneskenes levevis. Her opnås viden om de natur- og humanvidenskabelige aspekter af samfundets forvaltning af ressourcer og miljø på forskellige geografiske skalaer (for eksempel for en folkegruppe, regionalt, nationalt eller globalt). Denne viden opnås igennem systemteoretiske og -analytiske tilgange til samfundets måde at forvalte stof- og energiressourcer på, det være sig i såvel landbrug- som ikke-landbrugsmæssig produktion. 

Behandling af centrale problemstillinger indenfor natur- og landskabsforvaltning, den globale fødevareproduktion (herunder agro-økologiske, teknologiske og økonomiske forhold), forandringsprocesserne i den globale arealanvendelse (især landbrugs- og skovbrugsmæssig), bidrager alt sammen til, en bedre forståelse af komplekse ressource- og miljøproblemer på grænsefladen mellem natur- og samfundsvidenskaben.

Eksterne henvisninger 

 Gunver Bennekou, Peter Rand og Henning Schroll: "Energiforhold i den danske landbrugsproduktion" (Geografisk Tidsskrift, Bind 73; 1974)
 Jesper Brandt: "Geography as 'landscape ecology'" (Geografisk Tidsskrift, Bind si01; 1999)
 Sofus Christiansen: "Geografi som „human økologi'" (Geografisk Tidsskrift, Bind 66; 1967)
 Sofus Christiansen: "On classification of agricultural systems – an ecological approach" (Geografisk Tidsskrift, Bind 78-79; 1979)
 Christiansen: "A New Attempt at an Ecological Classification of Land Utilization Systems" (Geografisk Tidsskrift, Bind 92; 1992) 
 Sofus Christiansen: "Flows of matter in a traditional heathland farm about 1840. An example from northern West Jutland, Denmark" (Geografisk Tidsskrift, Bind 101; 2001)
 Kjeld Rasmussen & Anette Reenberg: "ECOLOGICAL HUMAN GEOGRAPHY; some considerations of concepts and methods" (Geografisk Tidsskrift, Bind 80; 1980)

Kulturgeografi
Samfundsgeografi

Samfundsgeografi er læren om samfundsmæssige processer og rumlig forandring. Samfundsgeografi giver en bred samfundsfaglig viden og forståelse for hvorledes sociale, politiske og økonomiske forhold tilsammen skaber rammerne for geografiske forskelle i forskellige skalaer (for eksempel urbant, regionalt, nationalt eller globalt). 

Samfundsgeografi beskæftiger sig tillige med teorier og begreber indenfor byplanlægning og erhvervsudvikling samt forskellige aspekter inden for den socioøkonomiske og politiske geografi. For eksempel arbejdes der med forbindelserne imellem forandringer i den industrialiserede verden og udviklingen i u-landene, og herunder sammenhængen mellem sider af globalisering og ændringer i lokale forhold. 

Inden for samfundsgeografien indsamles og analyseres kvalitative og kvantitative data.
Langesø (Nordborg)

Langesø er en del af det sammenhængende byområde fra Nordborg til Havnbjerg på Als. Langesø ligger mellem sydsiden af Nordborg Sø og landevejen.

Området kaldtes tidligere for Søby, men dette bynavn er flertydigt, så da området blev udbygget i midten af 1950'erne blev der udskrevet en konkurrence som et nyt navn, og "Langesø" blev valgt.

Byen udvikledes sig en del i anden halvdel af 1950'erne og første del af 1960'erne. Der blev oprettet tennisklub, en afdeling af spejderbevægelsen, samt revy.

Den voldsomme ekspansion på Danfoss, gav et øget behov for boliger på Nordals. Langesø fik også en skole og en række butikker. Skolen er dog siden nedlagt og ombygget til ældreboliger.

Syd for landevejen ligger Nordborg Golfklubs 18-hullers bane. I den vestlige ende af Langesø ligger Nordborg Tennisklubs baner. 
Nord/Als Boldklub(NB), deres "stadion" ligger også I Langesø. Stadionet hedder "Langesø Stadion"
  

Als
Nordborg
Bydele og forstæder i Danmark
Brandsbøl

Brandsbøl (tysk: Brandsbüll) er en lille landsby syd for Havnbjerg på Nordals. Stedbetegnelsen Brandsbøl stammer fra Vikingetiden, men oldtidsfund viser, at området har været beboet siden stenalderen. 

Lokaliteter på Als
Postcrossing

Postcrossing er et projekt, hvor brugere sender og modtager postkort på tværs af hele verden. Konceptet går ud på, at man sender postkort til tilfældige brugere rundt omkring i verden, som så registrerer disse på siden. For hvert postkort man sender modtages et postkort i retur fra en anden tilfældig bruger. Postcrossing projektet er inspireret af BookCrossing, hvor det er bøger der udveksles mellem brugerne.
Siden projektets start er der blevet modtaget over en million postkort gennem Postcrossing, og pr. juni 2008 er der over 50.000 brugere fra 182 forskellige lande.

Der forefindes også et forum, hvor brugerne i forskellige udstrækninger kan udveksle postkort med hinanden. Dette kan foregå via private aftaler brugerne imellem, men foregår i høj grad også via ’tagging’ og ’Round Robins’. På forummet foregår også forskellige diskussioner med mere relateret til projektet.

www.postcrossing.com

Officielt forum

Kommunikation
Hobby
Andrew Divoff

Andrew Daniel Divoff (født  2. juli 1955 i San Tomé) er en venezuelansk-født skuespiller. 

Hans mor er venezueler, og hans far russisk. Andy har været gift med Raissa Danilova siden 29. februar 1992. Divoff taler intet mindre end otte sprog: engelsk, spansk, italiensk, fransk, tysk,  catalansk, portugisisk og russisk. På et tidspunkt kunne han også tale rumænsk, men glemte det igen, da han ikke havde mulighed for at vedligeholde det.

Referencer

Eksterne henvisninger 
 

Skuespillere fra Venezuela
Rheinland-Pfalz' flag

Rheinland-Pfalz' flag er en vandret delt trikolore i farverne sort, rødt og gult og har forbundslandets våben midt i kantonen. Våbnet viser mærkerne for ærkebispedømmet og kurfyrstedømmet Trier, et rødt kors på hvidt felt, for kurfyrstedømmet Mainz, et hvidt hjul på rødt felt, og for Kurpfalz, en gul løve på sort felt. 

Farverne i Rheinland-Pfalz' er de tyske flagfarver. Farverne er valgt til minde om Hambacher Fest i 1832 og står som en tilslutning til tankerne om et samlet og demokratisk Tyskland. Flag og våben blev indført ved lov af 10. maj 1948, på et tidspunkt da fransk indflydelse gjorde sig stærkt gældende i Rheinland-Pfalz. De tyske farver blev altså valgt før Forbundsrepublikken Tyskland selv var konstitueret og havde antaget flaget i de samme farver.

Flaget er i forholdet 2:3. Rheinland-Pfalz fører ikke noget eget statsflag.
 
Tre tyske forbundslande har flag baseret på de tyske farver sort, rødt og gult. I tillæg til Rheinland-Pfalz er det Niedersachsen og Saarland.

Litteratur 
 Jörg-M. Hormann og Dominik Plaschke: Deutsche Flaggen. Geschichte – Tradition – Verwendung, 2006
 Harry D. Schurdel: Flaggen und Wappen Deutschland, 1995

Eksterne links 
 Landeswappen Rheinland-Pfalz

Flag fra Tyskland
Rheinland-Pfalz